**Заседание на Националния съвет за насърчаване на заетостта,**

**проведено на 29.11.2018 г.**

**Присъствали**: г-н Лазар Лазаров – МТСП; г-н Искрен Ангелов – МТСП; г-жа Камелия Колева – МОН; г-жа Милена Георгиева – АЗ; г-н Георги Милчин – ИА ГИТ; г-жа Виктория Тахова – АСП; г-жа Диана Найденова – КНСБ; г-жа Мария Петрова – КТ „Подкрепа”; г-н Ивелин Желязков – АИКБ; г**-**жа Валентина Радева – АИКБ; г**-**жа Даниела Симидчиева – БСК; г**-**жа Антоанета Кацарова – БСК; г-жа Виолина Накова – ССИ; г-жа Стояна Сотирова – ССИ; г-жа Здравка Георгиева – БТПП; г-жа Маргарита Дамянова – БТПП; г-н Иван Захариев – КРИБ

**Поканени:** г-жа Силвия Трайкова – ИА ГИТ; г-жа Снежа Ганчева – АЗ

**Заседанието има необходимия кворум и се счита за редовно.**

Заседанието се проведе при следния дневен ред:

1. Представяне на информация за дейността на предприятията, които осигуряват временна работа, в изпълнение на чл. 74л, ал. 6 от Закона за насърчаване на заетостта;
2. Представяне на резултатите по проект **„**Постигане на устойчива и качествена заетост посредством подобряване привлекателността на професии със слабо предлагане на пазара на труда в ключови за развитието на българската икономика сектори” по Оперативна програма „Развитие на човешките ресурси“ 2014-2020 г.;
3. Разни;
4. Приемане на Решение за състава на Комисия за оценка и подбор на програми/проекти, предлагани за включване в Националния план за действие по заетостта през 2019 г. по реда на чл. 31, ал. 2 от Закона за насърчаване на заетостта;

**Г-жа Здравка Георгиева** откри заседанието като заместник – председател на Съвета, обясни, че г-н Лазаров ще закъснее, поради служебна ангажираност като заместващ Министъра. Г-жа Георгиева отправи предложения за промяна в дневния ред на заседанието: първа точка да бъде разгледана с г-н Лазаров и четвърта точка (Представяне на резултатите по проект „Развитие на политики и инструменти за подобряване на условията на труд в малки и средни предприятия /МСП/ в производствената верига на МНК” по Оперативна програма „Развитие на човешките ресурси“ 2014-2020 г.) да остане за следващо заседание, по молба на КНСБ.

**По време на заседанието бяха взети следните решения:**

**По първа точка от дневния ред**

НСНЗ приема за сведение информацията за дейността на предприятията, които осигуряват временна работа, съгласно член 74л, ал. 6 от Закона за насърчаване на заетостта.

**По втора точка от дневния ред**

НСНЗ приема за сведение резултатите по Проекта „Постигане на устойчива и качествена заетост посредством подобряване привлекателността на професии със слабо предлагане на пазара на труда в ключови за развитието на българската икономика сектори” по ОП РЧР 2014 – 2020 г.

**По т. „Разни“**

НСНЗ съгласува проекта за Преразпределение на средства в Националния план за действие по заетостта през 2018 г., съгласно чл. 4, ал. 3 от Закона за насърчаване на заетостта и предлага преразпределението да бъде утвърдено от министъра на труда и социалната политика.

**По четвърта точка от дневния ред**

НСНЗ приема Решение за състава на Комисия за оценка и подбор на програми/проекти, предлагани за включване в Националния план за действие по заетостта през 2019 г. по реда на чл. 31, ал. 2 от Закона за насърчаване на заетостта:

**Председател: г-н Лазар Лазаров – заместник – министър и**

**членове:**

1. Стефка Лиманска, началник на отдел „Професионална квалификация“, дирекция „Политика на пазара на труда и трудова мобилност“, МТСП;
2. Антоанета Томова – Цонева, държавен експерт в отдел „Активна политика на пазара на труда“ дирекция „Политика на пазара на труда и трудова мобилност“, МТСП;
3. Ивета Михайлова – Джекова, главен експерт в отдел „Активна политика на пазара на труда“ дирекция „Политика на пазара на труда и трудова мобилност“, МТСП;
4. Юлиана Василева, главен юрисконсулт в дирекция „Правно обслужване и обществени поръчки“, МТСП;
5. Искра Канаврова, главен експерт в отдел „Професионално ориентиране и обучение на възрастни”, Главна дирекция „Услуги по заетостта”, АЗ;
6. Иван Иванов, главен експерт в отдел „Програми и мерки за заетост и обучение”, Главна дирекция „Услуги по заетостта”, АЗ;
7. Ина Атанасова, представител на представителните организации на работниците и служителите на национално равнище, АИКБ;
8. Милена Драгова, представител на представителните организации на работодателите на национално равнище, КРИБ;

Резервни членове:

* Искра Петрова, главен експерт в отдел „Професионална квалификация“, дирекция „Политика на пазара на труда и трудова мобилност“, МТСП;
* Елка Милева, държавен експерт в отдел „Свободно движение на хора, миграция и интеграция“, дирекция „Политика на пазара на труда и трудова мобилност“, МТСП;
* Мариана Мърмърова, Началник отдел „Програми и мерки за заетост и обучение”, Главна дирекция „Услуги по заетостта”, АЗ